b"\n_START_ARTICLE_\nSelig ist der Mann, BWV 57\n_START_SECTION_\nOrigen i context\n_START_PARAGRAPH_\nEl llibret \xc3\xa9s de Georg Christian Lehms, secretari de la cort de Darmstadt, i forma part del cicle Gottgef\xc3\xa4lliges Kirchen-Opffer de 1711. Bach canvia el coral final per la sisena estrofa de l'himne Hast du denn Jesu, dein Angesicht, d\xe2\x80\x99Ahasverus Fritsch (1668), i per al primer n\xc3\xbamero utilitza un versicle de la Carta de Jaume (1, 12).  Bach intitula l'obra com a \xe2\x80\x9cConcert en di\xc3\xa0leg\xe2\x80\x9d, que t\xc3\xa9 com a protagonistes, Jes\xc3\xbas, cantat pel baix, i l'\xc3\x80nima, pel soprano. A remarcar, per\xc3\xb2, l'estructura de l'obra, sense cap duo i que nom\xc3\xa9s en els dos recitatius, n\xc3\xbameros 4 i 6, hi ha veritablement un di\xc3\xa0leg. Centrada en la figura de Sant Esteve, fa del suplici del primer m\xc3\xa0rtir del cristianisme, una al\xc2\xb7legoria de la redempci\xc3\xb3 dels cristians per la mort de Jes\xc3\xbas.  Per a aquesta festivitat es conserven, a m\xc3\xa9s, la cantata BWV 40, la BWV 121 i la segona de l\xe2\x80\x99Oratori de Nadal (BWV 248)."